《三月十七日以檄出行赈贷旬日而复反自州门至老竹自老竹至鹅口复回老竹由乾溪上入浦口汎舟以归得诗十首 其八》
宋代·赵蕃

浦口江头艇子呼，有怀逸兴恐成孤。非斗邮传憎尘土，自爱江山入画图。

峰势宛如神峻拔，瀑痕浑似笔浓枯。顾怜文力孱非敌，剩欲追摹忽已逋。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。